Identifica les entitats que surten en el text següent:
Concepció Vandellós i Servelló (?, 1902 - Barcelona, 1 d'abril de 1990) fou una pedagoga i mestra catalana. Va estudiar magisteri a l'Escola d'Estudis Normals de la Mancomunitat de Catalunya, amb professors com Pompeu Fabra o Pau Vila. L'any 1924 va fer un curs d'estiu a l'Institut Rousseau, de Ginebra. Concepció Vandellós va ésser mestra de la Mútua Escolar Blanquerna, continuadora de l'Escola Graduada de la Mancomunitat (abans Escola Montessori), quan aquesta va haver de cessar en les seves activitats a causa la Dictadura de Primo de Rivera. En el referit grup escolar va exercir el càrrec de directora de l'Acadèmia Elisenda, que era la secció de noies del grup escolar. Amb l'entrada de les tropes franquistes Concepció Vandellós va haver de deixar la seva activitat com a mestra, limitant-se a donar classes particulars i altres activitats puntuals, però restant apartada del sistema educatiu oficial. A casa seva, a principis dels anys 1950, Carles Riba hi feia classes de literatura a un grup reduït d'alumnes, com a font d'ingressos. L'any 1966 el grup de pares que decidiren, en el marc de l'anomenada Escola activa de pares, fundar l'Escola Proa, com a escola catalana i de pedagogia activa, al barri de la Bordeta, de Barcelona, varen contactar, a través d'Alexandre Galí, amb Concepció Vandellós, la qual va assumir la direcció de facto de l'escola quant als cursos de primària. En la seva etapa a l'Escola Proa feu que aquesta enllacés amb l'experiència pedagògica interrompuda de Blanquerna (adopció de les seves Lliçons d'Aritmètica, que l'escola facilitava multicopiades als alumnes; celebració, a tall d'exemple, de la festa de Sant Nicolau, amb la representació de l'obra de Joan Llongueres, com es feia a Blanquerna, etc.). Concepció Vandellós, a part de dirigir l'escola i d'impartir-hi classes d'aritmètica i de llengua catalana, va fer-hi de mestra de mestres, contribuint a fer renéixer el moviment pedagògic de l'escola nova, activa i catalana interromput el 1939.
Concepció Vandellós i Servelló : persona, Barcelona : Entitat_Geopolítica, Mancomunitat de Catalunya : govern, Pompeu Fabra : estudiós/científic, Pau Vila : artista_o_autor, Ginebra : Entitat_Geopolítica, Concepció Vandellós : persona, Mútua Escolar Blanquerna : educació, Escola Montessori : educació, Acadèmia Elisenda : educació, Carles Riba : artista_o_autor, Escola Proa : educació, Alexandre Galí : persona, Blanquerna : obra_escrita, Lliçons d'Aritmètica : obra_escrita, Sant Nicolau : persona, Joan Llongueres : artista_o_autor, Escola d'Estudis Normals : educació, Institut Rousseau : educació, Escola Graduada de la Mancomunitat : educació, Dictadura de Primo de Rivera : esdeveniment_polític, Escola activa de pares : educació, la Bordeta : Entitat_Geopolítica